***УДК***

***В. У. Цацарын***

*г. Гомель, ГДУ імя Ф. Скарыны*

**ПРАКТЫКААРЫЕНТАВАНАСЦЬ У ВЫКЛАДАННІ АСНОЎ ЭКСКУРСАЗНАЎСТВА НА ФАКУЛЬТЭЦЕ ГІСТОРЫІ І МІЖКУЛЬТУРНЫХ КАМУНІКАЦЫЙ ГДУ ІМЯ Ф. СКАРЫНЫ**

Практыкаарыентаванасць – адно з краевугольных патрабаванняў да вышэйшых навучальных устаноў у сучасных рэаліях. Запыт на спецыялістаў – адзін з чыннікаў, які фарміруе колькасны склад набору абітурыентаў. І ён не будзе змяншацца, калі маладыя спецыялісты, якія прыходзяць з універсітэтаў і інстытутаў на прадпрыемствы, ва ўстановы адукацыі ці культуры, будуць мець акрамя трывалых тэарэтычных ведаў яшчэ і пэўныя практычныя навыкі.

Факультэт гісторыі і міжкультурных камунікацый праводзіць падрыхтоўку спецыялістаў па трох накірунках: гісторыя, музейная справа і ахова гісторыка-культурнай спадчыны і міжкультурныя камунікацыі (перакладчык-рэферэнт). У апошняй ёсць ухил на перакладчыцкую дзейнасць у галине мижнароднага турызму. На ўсіх іх, у рознай ступені, Дзяржаўныя стандарты прадугледжваюць засваенне асноў экскурсазнаўства, як патэнцыяльнага накірунку будучай прафесійнай дзейнасці студэнтаў.

Асабіста даводзілася працаваць з усімі нашымі спецыяльнасцямі па дысцыплінах ці практыках, звязаных з падрыхтоўкай будучых экскурсаводаў.

Згодна са стандартамі і праграмамі у дысцыплінах “Экскурсазнаўства” ці “Асновы экскурсазнаўстьва” прадугледжваецца, перш за ўсё, вывучэнне тэорыі. Яно замацоўваецца на семінарскіх занятках, калі студэнты рыхтуюць свае тэарэтычныя адказы па прапаанаванай літаратуры і сайтам. Разобр тэарэтычных момантіаў пад кіраўніцтвам выкладчыка – важны момант фарміравання базы будучага спецыяліста-экскурсавода. Таму што без тэарэтычных ведаў немагчыма трывалае засваенне практычнымі навыкамі і ўменнямі. Тым не меньш, практыкаарыентаваны кампанент, як мінімум на семінарскіх занятках па экскурсазнаўству павінен быць. І гэта, можна сказаць, напрошваецца, сыходзячы з тэм заняткаў.

Напрыклад, у тэме “Тэхналогія падрыхтоўкі экскурсіі” важна, каб студэнты не проста прагаварылі і засвоілі этапы такой падрыхтоўкі, але і паспрабавалі самастойна (няхай і, пакуль што, недасканала) пэўныя этапы зрабіць самастойна. Распрацаваць маршпут невялікай экскурсіі, знайсці аб’екты паказу, напрыклад, та тэме “Гомельскае падполле ў гады нямецка-фашысцкай акупацыі” даволі нескладана. Вуліцы, названыя імёнамі героеў гомельскага падполля размяшчаюцца даволі шчыльна, у цэнтры горада. Знайсці інфармацыю пра кожнага, фотаздымак (для “партфеля экскурсавода”) таксама не вельмі складана. Але гэта ўжо самастойная, эўрыстычная дзейнасць, з якой малады спецыяліст абавязкова сутыкнецца, калі пачне рыхтаваць уласныя экскурсіі па месцы будучай працы. І лепш “агрэхі” ва ўласнай падрыхтоўцы зразумець загадзя, падчас навучання. Можна рыхтаваць маршруты і па іншым тэмам, звязанымі з Гомелем: “Спадчына С. Д. Шабунеўскага”, “Дарэвалюцыйныя будынкі Гомеля”, “Падзеі рэвалюцыі і грамадзянскай вайны ў Гомелі”.

Можна “віртуалізаваць”гэты працэс. Нават пры дапамозе простай прэзентацыі, зробленай пры дапамозе распаўсюджанай праграмы powerPoint, можна, абгрунтоўваючы пройдзеныя/праеханыя з экскурсантамі тэрыторыі рабіць “віртуальныя экскурсіі па ўсім свеце.

Падобныя ж “трэніровачныя” дзеянні можна правесці па пытаннях “Тэхналагічная карта экскурсіі”, “Партфель экскурсавода”, “Экскурсійны паказ аб’ектаў і яго прыёмы”. А па пытаннях “Прыёмы ўсталявання псіхалагічнага і візуальнага кантактаў з экскурсантамі”, “Методыка адказаў на пытанні экскурсантаў” практыкаарыентаванасць, гэта значыць, прайграванне сітуацый з засумаваўшым ці настроеным скептычна экскурсантам можа быць тым больш карысным для фарміравання псіхалагічнай устойлівасці будучага спецыяліста-экскурсавода.

Дысцыпліны “Экскурсазнаўства” і “Асновы экскурсазнаўства” вывучаюцца у нас будучымі музейшчыкамі і перакладчыкамі-рэферэнтамі. Студэнты-гісторыкі праходзяць музейна-архіўную практыку, падчас музейнага кампанента якой элементы правядзення экскурсій таксама вельмі карысна і неабходна ўводзіць у праграму.

Уласны досвед выкладчыка паказвае, што падобныя практыкаарыентаваныя моманты значна “ажыўляюць” праходжанне заняткаў. Нават знаходзячыся ва аўдыторыі, студэнты маюць магчымасць “віртуальна” аказацца “ўнутры” лепшых славутасцяў Беларусі і свету. Сайты музееў гэта дазваляюць, таму што, асабліва пасля пандэміі 2019 года ў інтэрнеце размешчана значная частка экспазіцый. Па славутасцям Рэспублікі Беларусь выдатна дапамагае сайт “Музеі Беларусі” [1]. Тут сканцэнтраваны сайты розных музейных устаноў нашай краіны.

Зразумела, што ніякая “віртуальная” экскурсія пры дапамозе слайдаў не заменіць “жывых” зносінаў экскурсавода і экскурсантаў. А прайграванне праблемных сітуацый ніколі не дасць адказаў на ўсе магчымыя моманты, што ўзнікаюць на рэальных экскурсіях. Але падобьныя элементы на занятках – важны момант падрыхтоўкі будучага экскурсавода.

**Літаратура**

1. Музеи Беларуси [Электронный ресурс]. – Рэжым доступа: <http://museum.by/catalog>. – Дата доступа: 30.01.2025.